ประกาศบรรษัทตลาดรองสินเชื่อที่อยู่อาศัยประกาศบรรษัทตลาดรองสินเชื่อที่อยู่อาศัยเรื่องโครงสร้างและการจัดหน่วยงาน อำนาจหน้าที่วิธีการดำเนินการและสถานที่ติดต่อเพื่อขอรับข้อมูลข่าวสารของบรรษัทตลาดรองสินเชื่อที่อยู่อาศัย[๑] เพื่อเป็นการปฏิบัติตามมาตรา๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องส่งข้อมูลข่าวสารของราชการให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆ ของทางราชการ บรรษัทตลาดรองสินเชื่อที่อยู่อาศัย (บรรษัท) จึงเห็นควรประกาศโครงสร้างและการจัดองค์กรในการดำเนินงาน สรุปอำนาจหน้าที่วิธีการดำเนินงานสถานที่ติดต่อเพื่อขอรับข้อมูลข่าวสารของบรรษัทและคำแนะนำในการติดต่อกับบรรษัท ดังต่อไปนี้ข้อ๑ ให้ยกเลิกประกาศบรรษัทตลาดรองสินเชื่อที่อยู่อาศัยเรื่อง โครงสร้างและการจัดหน่วยงาน อำนาจหน้าที่วิธีการดำเนินการและสถานที่ติดต่อเพื่อขอรับข้อมูลข่าวสารของบรรษัทตลาดรองสินเชื่อที่อยู่อาศัยฉบับลงวันที่ ๓๑ กรกฎาคม ๒๕๕๒ และให้ใช้ประกาศฉบับนี้แทนข้อ๒ บรรษัทเป็นรัฐวิสาหกิจในสังกัดกระทรวงการคลังจัดตั้งขึ้นตามพระราชกำหนดบรรษัทตลาดรองสินเชื่อที่อยู่อาศัย พ.ศ. ๒๕๔๐มีวัตถุประสงค์เพื่อประกอบธุรกิจตลาดรองสินเชื่อที่อยู่อาศัยและกิจการอื่นที่ส่งเสริมและพัฒนาตลาดรองสินเชื่อที่อยู่อาศัยสำนักงานใหญ่ตั้งอยู่ที่ ชั้น ๒๑ อาคารเอไอเอ แคปปิตอล เซ็นเตอร์ เลขที่ ๘๙ถนนรัชดาภิเษก แขวงดินแดง เขตดินแดง กรุงเทพมหานครข้อ๓ ภายในขอบวัตถุประสงค์บรรษัทมีอำนาจกระทำกิจการต่าง ๆ ดังต่อไปนี้(๑)ถือกรรมสิทธิ์หรือมีสิทธิครอบครองหรือมีทรัพยสิทธิต่าง ๆ สร้าง ซื้อ จัดหา ขาย จำหน่ายเช่า ให้เช่า เช่าซื้อ ให้เช่าซื้อ ยืม ให้ยืม รับจำนำ รับจำนอง แลกเปลี่ยน โอนรับโอนหรือดำเนินการใด ๆ เกี่ยวกับทรัพย์สินทั้งในและนอกราชอาณาจักร ตลอดจนรับเงินหรือทรัพย์สินที่มีผู้มอบให้(๒)รับโอนสินเชื่อของสถาบันการเงินและผู้ประกอบธุรกิจอสังหาริมทรัพย์(๓)ดำเนินการแปลงสินทรัพย์เป็นหลักทรัพย์(๔)ออกหลักทรัพย์หรือตราสารทางการเงิน(๕)รับประกันความเสี่ยงให้แก่ผู้ลงทุนในหลักทรัพย์ที่ออกในการแปลงสินทรัพย์เป็นหลักทรัพย์ว่าจะได้รับชำระหนี้คืนตามรูปแบบหรือวิธีการที่ชัดเจน(๖)เรียกเก็บดอกเบี้ย ส่วนลด ค่าธรรมเนียม และค่าบริการทางการเงินอื่น ๆที่เกี่ยวข้อง(๗)กู้ยืมเงินในประเทศหรือต่างประเทศเพื่อธุรกิจของบรรษัท(๘)รับฝากเงินเพื่อประโยชน์ในการดำเนินธุรกิจของบรรษัทเพื่อให้การแปลงสินทรัพย์เป็นหลักทรัพย์สำเร็จลุล่วง หรือเพื่อระดมเงินจากสถาบันการเงินและตลาดการเงินแต่ไม่รวมถึงการระดมเงินฝากจากประชาชนทั่วไป(๙)ใช้เงินคงเหลืออยู่เปล่าของบรรษัทในการลงทุนเพื่อนำมาซึ่งรายได้ตามที่ได้รับอนุญาตจากคณะกรรมการ(๑๐)กระทำการอื่นบรรดาที่เกี่ยวกับหรือเนื่องในการจัดการให้สำเร็จตามวัตถุประสงค์ของบรรษัทการออกหลักทรัพย์หรือการแปลงสินทรัพย์เป็นหลักทรัพย์บรรษัทได้ดำเนินการตามกฎหมายว่าด้วยหลักทรัพย์และตลาดหลักทรัพย์และกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์แล้วแต่กรณีข้อ๔ บรรษัทมีโครงสร้างและการจัดองค์กรประกอบด้วย๑๖ ฝ่ายและ ๑ สำนัก โดยแบ่งเป็นกลุ่มสายงาน ดังต่อไปนี้(๑)สายงานขึ้นตรงต่อคณะอนุกรรมการตรวจสอบ ประกอบด้วย ฝ่ายตรวจสอบภายใน(๒)สายงานขึ้นตรงต่อกรรมการและผู้จัดการ ประกอบด้วย ฝ่ายยุทธศาสตร์องค์กรฝ่ายบริหารความเสี่ยง และสำนักกรรมการผู้จัดการ(๓)สายตลาดทุนและบริหารเงิน ประกอบด้วย ฝ่ายตลาดทุน และฝ่ายบริหารเงิน(๔)สายพัฒนาธุรกิจ ประกอบด้วย ฝ่ายพัฒนาธุรกิจ ๑ ฝ่ายพัฒนาธุรกิจ ๒ฝ่ายผลิตภัณฑ์และนวัตกรรม และฝ่ายสื่อสารองค์กร(๕)สายบริหารองค์กร ประกอบด้วย ฝ่ายตรวจรับสินเชื่อ ฝ่ายปฏิบัติการฝ่ายบริหารสินทรัพย์ ฝ่ายกฎหมาย ฝ่ายทรัพยากรบุคคล ฝ่ายเทคโนโลยีสารสนเทศและฝ่ายบัญชีข้อ๕ แต่ละฝ่ายและสำนักมีขอบเขต หน้าที่และความรับผิดชอบ ดังต่อไปนี้(๑)ฝ่ายยุทธศาสตร์องค์กร มีหน้าที่ในการกำหนดยุทธศาสตร์และวางแผนงานขององค์กรการรวบรวมข้อมูลและประสานงานกับหน่วยงานต่าง ๆเพื่อจัดทำแผนงานและงบประมาณของบรรษัทให้เสร็จตามกำหนดเวลาตลอดจนติดตามผลการดำเนินงานด้านต่าง ๆ ตามแผนและงบประมาณที่ได้รับประเมินทิศทางด้านนโยบาย ยุทธศาสตร์องค์กรและวิเคราะห์ผลกระทบที่อาจเกิดขึ้นรวมถึงการปรับปรุงแผนตามสภาวะที่เปลี่ยนแปลงไป(๒)ฝ่ายบริหารความเสี่ยงมีหน้าที่ในการจัดทำแผนและพัฒนาวางระบบบริหารความเสี่ยงและเครื่องมือในการบริหารความเสี่ยงการพัฒนาแบบจำลองเพื่อการบริหารความเสี่ยงหลักขององค์กรรวมทั้งให้มีการนำระบบบริหารความเสี่ยงไปปฏิบัติให้มั่นใจว่าสามารถลดความเสี่ยงในด้านต่าง ๆ หรือควบคุมให้อยู่ในระดับที่เหมาะสมรวมถึงรับผิดชอบด้านงานควบคุมภายในการประเมินและจัดทำรายงานการควบคุมภายในตามระเบียบของคณะกรรมการตรวจเงินแผ่นดิน(๓)สำนักกรรมการผู้จัดการ แบ่งงานออกเป็น ๓ งาน ได้แก่(ก)งานสำนักกรรมการผู้จัดการ มีหน้าที่ปฏิบัติงานเลขานุการของฝ่ายจัดการ จัดการประชุมและประสานงานให้มีการประชุม ตลอดจนติดต่อประสานงานหน่วยงานต่าง ๆการดำเนินการด้านการกำกับดูแลกิจการที่ดี (CG)(ข)งานกำกับดูแล (Compliance) มีหน้าที่กำกับดูแลและให้คำปรึกษาเกี่ยวกับ การปฏิบัติงานตามกฎหมายกฎเกณฑ์ ระเบียบ ข้อบังคับต่าง ๆ ทั้งทางราชการและบรรษัทสนับสนุนการบริหารเพื่อให้ผู้บริหารสามารถบริหารความเสี่ยงด้านการปฏิบัติตามกฎเกณฑ์(Compliance Risk Management) ได้อย่างมีประสิทธิภาพ(ค)งานโครงการ/เฉพาะกิจ มีหน้าที่ปฏิบัติงานในงานโครงการหรืองานเฉพาะกิจเพื่อสนับสนุนธุรกรรมเฉพาะด้านหรือสนับสนุนองค์กรโดยทั่วไปตามที่ได้รับมอบหมาย(๔)ฝ่ายตรวจสอบภายใน มีหน้าที่ตรวจสอบสอบทานและให้ความเห็นอย่างเป็นอิสระเกี่ยวกับกระบวนการบริหารความเสี่ยงการควบคุมภายในและการกำกับดูแล ความถูกต้องเชื่อถือได้ของรายงานทางการเงินการปฏิบัติตามกฎระเบียบต่าง ๆ ที่เกี่ยวข้อง รวมถึงการให้คำแนะนำปรึกษาแก่หน่วยงานต่าง ๆเพื่อให้การปฏิบัติงานเป็นไปอย่างมีประสิทธิภาพประสิทธิผลและมีการกำกับดูแลกิจการที่ดี(๕)ฝ่ายตลาดทุน มีหน้าที่ในการวางแผนและกำหนดกลยุทธ์ทางการตลาดการเสนอแนวทางการพัฒนาตลาดทุนและช่องทางการระดมทุนโดยการออกตราสารหนี้ในตลาดทุนและดำเนินธุรกรรมแปลงสินทรัพย์เป็นหลักทรัพย์ให้บรรลุเป้าหมายตามที่กำหนดรวมถึงการบริหารจัดการนิติบุคคลเฉพาะกิจ(๖)ฝ่ายบริหารเงิน มีหน้าที่ในการจัดหาแหล่งเงินทุนโดยรับฝากเงิน กู้ยืมเงินและออกตราสารหนี้ระยะสั้นในตลาดเงินเพื่อการระดมทุนของบรรษัทการลงทุนและบริหารสภาพคล่องเพื่อให้การบริหารจัดการกระแสเงินมีประสิทธิภาพตามนโยบายองค์กร(๗)ฝ่ายพัฒนาธุรกิจ ๑มีหน้าที่ดำเนินงานด้านการตลาดและการพัฒนาธุรกรรมที่เกี่ยวข้องกับสถาบันการเงิน รวมถึงผู้ประกอบการธุรกิจอสังหาริมทรัพย์เพื่อจัดซื้อสินเชื่อที่อยู่อาศัยหรือสินเชื่อที่เกี่ยวเนื่องกับสินเชื่อที่อยู่อาศัยให้เป็นไปตามนโยบายขององค์กรรวมทั้งวางแผนและกำหนดกลยุทธ์ ทางการตลาดทั้งด้านผลิตภัณฑ์ ราคาจัดซื้อและอื่น ๆเพื่อให้การดำเนินธุรกรรมของบรรษัทบรรลุเป้าหมายการจัดซื้อตามที่กำหนดตลอดจนมีส่วนร่วมในการพัฒนาธุรกรรมหลักด้านอื่นขององค์กร(๘)ฝ่ายพัฒนาธุรกิจ ๒มีหน้าที่ดำเนินงานด้านการตลาดและการพัฒนาธุรกรรมที่เกี่ยวข้องกับสถาบันการเงินรวมถึงผู้ประกอบการธุรกิจอสังหาริมทรัพย์ เพื่อจัดซื้อสินเชื่อที่อยู่อาศัยหรือสินเชื่อที่เกี่ยวเนื่องกับสินเชื่อที่อยู่อาศัยให้เป็นไปตามนโยบายขององค์กรรวมทั้งวางแผนและกำหนดกลยุทธ์ ทางการตลาดทั้งด้านผลิตภัณฑ์ ราคาจัดซื้อและอื่น ๆเพื่อให้การดำเนินธุรกรรมของบรรษัทบรรลุเป้าหมายการจัดซื้อตามที่กำหนดตลอดจนมีส่วนร่วมในการพัฒนาธุรกรรมหลักด้านอื่นขององค์กร(๙)ฝ่ายพัฒนาผลิตภัณฑ์และนวัตกรรมมีหน้าที่นำเสนอนโยบายและแผนการพัฒนาผลิตภัณฑ์ทางการเงินต่าง ๆ สำหรับองค์กรเพื่อดำรงความสามารถในการแข่งขันทั้งในระยะสั้นและในระยะยาวการสรุปข้อมูลและนำเสนอข้อมูลผลการวิจัยเพื่อการส่งเสริมนวัตกรรมการสรุปวิเคราะห์ทิศทางแนวโน้มด้านการตลาดการพัฒนาผลิตภัณฑ์ทั้งในประเทศและต่างประเทศเพื่อเตรียมองค์กรให้มีความพร้อมในการแข่งขันรวมทั้งการพัฒนาแบบจำลองทางการเงินเพื่อการกำหนดราคาและการบริหารความเสี่ยง(๑๐)ฝ่ายสื่อสารองค์กร มีหน้าที่ในการกำหนดกลยุทธ์แผนงานและการจัดกิจกรรมเพื่อการส่งเสริมภาพลักษณ์และประชาสัมพันธ์องค์กรรวมถึงการกำหนดกลยุทธ์ แผนงานและการจัดกิจกรรมด้านความรับผิดชอบต่อสังคม (CSR) เช่นการจัดกิจกรรมประชาสัมพันธ์ต่าง ๆ การจัดอบรม/สัมมนา/นิทรรศการการจัดโครงการความร่วมมือเพื่อการกระชับความสัมพันธ์กับหน่วยงานที่เกี่ยวข้องการผลิตสื่อโฆษณาประชาสัมพันธ์ต่างๆ เพื่อให้เข้าใจธุรกรรมและทำให้องค์กรเป็นที่รู้จักอย่างแพร่หลาย(๑๑)ฝ่ายตรวจรับสินเชื่อ มีหน้าที่ควบคุมดูแลการตรวจสอบเอกสารต่าง ๆที่เกี่ยวข้องกับการให้สินเชื่อที่อยู่อาศัยแก่ลูกหนี้โดยผู้ประกอบธุรกิจให้สินเชื่อที่อยู่อาศัยที่มีการตกลงซื้อขายสินเชื่อที่อยู่อาศัยกับบรรษัทเพื่อประโยชน์ในการรับซื้อสินเชื่อที่อยู่อาศัยโดยบรรษัทให้เป็นไปโดยถูกต้องครบถ้วนตามที่กำหนดไว้ในข้อตกลงหรือคู่มือว่าด้วยการซื้อขายสินเชื่อที่อยู่อาศัยและตามกฎหมายรวมถึงการรับผิดชอบบันทึกข้อมูลลูกหนี้ที่บรรษัทรับซื้อสินเชื่อที่อยู่อาศัยในระบบฐานข้อมูลของบรรษัท(๑๒)ฝ่ายปฏิบัติการ แบ่งงานออกเป็น ๒ งาน ได้แก่(ก)งานปฏิบัติการสินเชื่อมีหน้าที่ควบคุมดูแลงานปฏิบัติการสินเชื่อที่อยู่อาศัยทั้งหมดของบรรษัทรวมถึงการควบคุมดูแลการจัดเก็บเอกสารสำคัญของลูกหนี้การทำนิติกรรมโอนสิทธิการรับจำนอง การไถ่ถอนปิดบัญชี การประเมินราคาหลักประกันการทำประกันอัคคีภัยหลักประกัน การจัดเก็บเงินชำระค่างวดของลูกหนี้การคำนวณภาระหนี้ของลูกหนี้ประกอบการดำเนินคดีการจัดทำรายงานข้อมูลเครดิตหรือข้อมูลต่าง ๆที่เกี่ยวกับข้อมูลสินเชื่อที่อยู่อาศัยลูกหนี้ทั้งหมดของบรรษัทตลอดจนดำเนินการให้บริการลูกหนี้และประสานงานกับฝ่ายบริหารสินทรัพย์กรณีที่เป็นลูกหนี้ที่มีปัญหา(ข)งานปฏิบัติการบริหารเงินและตลาดทุน มีหน้าที่ควบคุมดูแลงานปฏิบัติการของฝ่ายบริหารเงินและฝ่ายตลาดทุน เพื่อช่วยให้การบริหารจัดการกระแสเงินมีประสิทธิภาพรวมทั้งรับผิดชอบงานปฏิบัติการทางการเงินต่าง ๆเพื่อสนับสนุนและรองรับการแปลงสินทรัพย์เป็นหลักทรัพย์การบริหารจัดการนิติบุคคลเฉพาะกิจที่จัดตั้งขึ้นเพื่อการแปลงสินทรัพย์เป็นหลักทรัพย์การกู้ยืมเงินและการออก ตราสารหนี้การติดต่อประสานงานกับหน่วยงานที่เกี่ยวข้องเพื่อให้งานปฏิบัติการบริหารเงินเป็นไปด้วยความถูกต้องครบถ้วน(๑๓)ฝ่ายบริหารสินทรัพย์ แบ่งงานออกเป็น ๒ งาน ได้แก่(ก)งานติดตามและแก้ไขหนี้ มีหน้าที่ในการควบคุมและติดตามการผ่อนชำระค่างวดของลูกหนี้ปกติและลูกหนี้ที่มีปัญหา โดยติดตามเจรจาหาแนวทางในการแก้ไขหนี้ประนอมหนี้ เร่งรัดหนี้สินและปรับปรุงโครงสร้างหนี้รวมทั้งจัดทำข้อมูลและรายงานเกี่ยวกับการแก้ไขหนี้(ข)งานจัดการทรัพย์สินรอการขาย (Non-Performing Asset : NPA) มีหน้าที่ควบคุม สำรวจ ดูแลและบริหารจัดการทรัพย์สินรอการขาย (NPA) รวมทั้งดำเนินการเพื่อจำหน่ายทรัพย์สินรอการขาย (NPA) อย่างมีประสิทธิภาพ(๑๔)ฝ่ายกฎหมาย แบ่งงานออกเป็น ๒ งาน ได้แก่(ก)งานที่ปรึกษาและสัญญา มีหน้าที่ดำเนินงานด้านกฎหมายเพื่อสนับสนุนการดำเนินกิจการของบรรษัท ได้แก่ งานด้านนิติกรรมสัญญางานด้านการให้คำปรึกษากฎหมาย งานปรับปรุงทบทวนกฎหมาย และอื่น ๆที่เกี่ยวข้องตามที่ได้รับมอบหมาย(ข)งานคดีมีหน้าที่ควบคุมและติดตามกระบวนการดำเนินคดีของสำนักงานทนายความว่าจ้างภายนอกในการฟ้องร้องลูกหนี้สินเชื่อที่บรรษัทได้รับโอนมารวมทั้งดำเนินการบังคับคดี ยึดทรัพย์หลักประกันออกขายทอดตลาดชำระหนี้ดูแลการขายทอดตลาดทรัพย์ และการสืบทรัพย์ รวมถึงงานคดีประเภทอื่นนอกจากคดีที่เกี่ยวกับสินเชื่อ(๑๕)ฝ่ายทรัพยากรบุคคล แบ่งงานออกเป็น ๓ งาน ได้แก่(ก)งานบริหารทรัพยากรบุคคล (Human Resources Management : HRM) มีหน้าที่วางแผนและกำหนดนโยบายบริหารทรัพยากรบุคคลงานพัฒนาโครงสร้างองค์กรการวิเคราะห์งาน (Job Analysis) และบริหารอัตรากำลัง งานสรรหาบุคลากร บรรจุแต่งตั้งงานบริหารค่าจ้างเงินเดือน การจัดการสวัสดิการและสิทธิประโยชน์ต่าง ๆของพนักงานให้เป็นไปตามกฎและระเบียบข้อบังคับรวมถึงบริหารจัดการระบบบริหารทรัพยากรบุคคล (Human Resource Management System : HRMS)(ข)งานพัฒนาทรัพยากรบุคคลและองค์กร (Human ResourcesDevelopment : HRD) มีหน้าที่พัฒนาองค์กร (Organization Development) และพัฒนาขีดความสามารถหลักและศักยภาพพนักงานงานพัฒนาความก้าวหน้าในอาชีพและเสริมสร้างทัศนคติและวัฒนธรรมองค์กร ให้สอดคล้องกับCore Competency การจัดการองค์ความรู้เพื่อให้เป็นองค์การแห่งการเรียนรู้องค์กรที่มีความรับผิดชอบต่อสังคมรวมทั้งรับผิดชอบงานพนักงานสัมพันธ์และการสื่อสารภายใน(ค)งานบริหารสำนักงานและธุรการ มีหน้าที่จัดการงานธุรการและงานบริการสำนักงานประกอบด้วยการดูแลทรัพย์สินและอุปกรณ์เครื่องใช้สำนักงาน งานสารบรรณงานจัดซื้อจัดจ้างอุปกรณ์เครื่องใช้สำนักงานทุกชนิดยกเว้นคอมพิวเตอร์งานควบคุมทะเบียนและดูแลทรัพย์สินและอุปกรณ์สำนักงานทุกชนิดของบรรษัทรวมถึงการจัดทำประกันภัยทรัพย์สิน งานบริการสำนักงาน งานยานพาหนะและงานรวบรวมข้อมูลสำรองเพื่อนำไปจัดเก็บไว้ที่ตู้นิรภัยภายนอกตามนโยบายของบรรษัท(๑๖)ฝ่ายเทคโนโลยีสารสนเทศ แบ่งงานออกเป็น ๓ งาน ได้แก่(ก)งานพัฒนาระบบ มีหน้าที่จัดหาและพัฒนาระบบสารสนเทศและโครงสร้างพื้นฐานที่จำเป็นของบรรษัท พร้อมควบคุมดูแลให้สามารถทำงานได้อย่างต่อเนื่อง มีประสิทธิภาพและเกิดความปลอดภัยของข้อมูลตามมาตรฐานเพื่อสนับสนุนการดำเนินงานขององค์กรให้เป็นไปตามแผนงานและนโยบายที่วางไว้(ข)งานโครงสร้างพื้นฐานมีหน้าที่จัดหาและพัฒนาระบบโครงสร้างพื้นฐานเทคโนโลยีสารสนเทศขององค์กรและบริหารจัดการศูนย์คอมพิวเตอร์ (Data Center) ขององค์กรให้สามารถทำงานได้อย่างมีประสิทธิภาพพร้อมควบคุมดูแลให้มีระบบรักษาความปลอดภัยของระบบเครือข่าย ฐานข้อมูลและระบบงานต่าง ๆ ที่ได้มาตรฐานและมีความน่าเชื่อถือสูง(ค)งานสนับสนุนระบบคอมพิวเตอร์ มีหน้าที่ดูแลรับผิดชอบทางด้าน Technical Support โดยให้การสนับสนุนและแก้ไขปัญหาการใช้งานเครื่องคอมพิวเตอร์และโปรแกรมต่างๆ เช่น Internet e-mail และโปรแกรมสำเร็จรูปต่างๆ ติดตั้งโปรแกรมและวินโดวส์การแก้ไขเครื่องติดไวรัสหรือการแก้ไขปัญหาด้านเทคนิคต่าง ๆและดำเนินการซ่อมแซมอุปกรณ์คอมพิวเตอร์ที่ได้รับความเสียหายตลอดจนการดำเนินการจัดซื้ออุปกรณ์คอมพิวเตอร์ต่าง ๆ ตามที่ฝ่ายงานร้องขอ(๑๗)ฝ่ายบัญชี แบ่งงานออกเป็น ๒ งาน ได้แก่(ก)งานบัญชี มีหน้าที่จัดทำงบการเงิน วิเคราะห์สรุปผลการดำเนินงานนำเสนอข้อมูลทางการเงินที่ถูกต้องและเชื่อถือได้ต่อฝ่ายจัดการภายใต้มาตรฐานการบัญชีและข้อกำหนดของหน่วยงานราชการที่เกี่ยวข้อง(ข)งานการเงิน มีหน้าที่ดำเนินการรับ - จ่ายเงินจัดทำรายงานทางการเงินให้หน่วยงานภายในและภายนอกให้ถูกต้องครบถ้วนและทันเวลาตลอดจนควบคุมรายการทางการเงินให้เป็นไปตามกฎ ระเบียบ ข้อบังคับ คำสั่งและสัญญาต่างๆ ที่เกี่ยวข้องข้อ๖ บุคคลใดที่ประสงค์จะติดต่อเพื่อขอรับข้อมูลข่าวสารของบรรษัทหรือคำแนะนำในการติดต่อกับบรรษัทสามารถติดต่อได้โดยวิธีการดังต่อไปนี้(๑)ติดต่อด้วยตนเองหรือส่งไปรษณีย์มาที่สำนักงานของบรรษัท ชั้น ๒๑ อาคารเอไอเอแคปปิตอล เซ็นเตอร์ เลขที่ ๘๙ ถนนรัชดาภิเษก แขวงดินแดง เขตดินแดง กรุงเทพฯ ๑๐๔๐๐(๒)โทรศัพท์ ๐-๒๐๑๘-๓๖๖๖ โทรสาร ๐-๒๐๑๘-๓๖๑๑-๓(๓)Website : - ประกาศ ณ วันที่ ๑๒พฤศจิกายน พ.ศ. ๒๕๕๘พรนิภา หาชัยภูมิกรรมการและผู้จัดการปริยานุช/จัดทำ๒๕ มกราคม ๒๕๕๙วริญา/ตรวจ๒๘ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๖ ง/หน้า ๔๐/๒๑ มกราคม ๒๕๕๙